Der blev fyret godt op for lyset fra den nye LED-bande i Gigantiums is-arena, da anden del af nytårsløjerne i nordjysk Ishockey blev sat i gang, her dagen før nytårsaften. De to holds spillere skøjtede på isen i skæret fra de 2,8 millioner nye LED-pærer i alle farver. Om de to holds spillere blev generet af de kraftige lamper i øjnene skal være usagt, for det kneb for begge hold at få pucken i mål, så første periode sluttede 0-0. Gang i løjerne i anden periode Men der kom endelig gang i nytårsløjerne straks fra anden periodes start, og det var gæsterne fra White Hawks der kom bedst ud. Høgene fik scoret efter bare 2 minutters spil på flot slagskud fra Aleksi Halme. Frederikshavn havde også revanche tilgode efter nederlaget onsdag aften, og midt i perioden kom kampens hidtil bedste angreb. Christoffer Frederiksen førte pucken frem og fandt en total fri Lucas Andersen til en flot afslutning til 2-0. Mod slutningen kom Aalborg Pirates tilbage i kampen efter et længere pres mod White Hawks mål og Mikkel Højbjerg fik reduceret til 1-2 inden tredje og sidste periode Frederikshavn White Hawks ødelagde nytårsfesten for hjemmeholdet allerede i starten af tredje periode, da Alexander Bumagin fik scoret til 3-1 igen på flot assist fra Christoffer Frederiksen. Selv om Piraterne pressede på mod slutningen, så blev det til en helt fortjent 3-1 sejr til Frederikshavn White Hawks og det kunne lyde på stemningen i Frederikshavner lejren, at man allerede i aften tog hul på nytårsfesten. I det modsatte omklædningsrum hos de slagne pirater var der derimod stille som i graven med en nytårsfest, der fusede noget ud med nederlaget Efter kampen talte vi med målscorer for Frederikshavn White Hawks og hjemmeholdets Patrick Bjørkstrand:

Opsummering:
Frederikshavn White Hawks kom bedst fra start i det andet lokalopgør i ishockey på blot to dage, og kunne afslutte i Sparekassen Danmark Arena i Aalborg med en komfortabel 3-1-sejr over Aalborg Pirates.